Rødt: Fosen-saken må følges opp i kontrollkomiteen
Rødt mener at menneskerettighetsbruddet på Fosen må få etterspill på Stortinget. Partiet ber om at kontrollkomiteen følger opp.  – Regjeringen har fortsatt mye å svare for i denne saken, sier Seher Aydar, som representerer Rødt i komiteen. Forrige uke ble det enighet i meklingen mellom Nord-Fosen siida og Roan Vind. Selv om partene lyktes i å komme fram til en avtale, mener Rødt man ikke kan slå seg til ro med det. Tidligere har også MDG meldt saken inn for kontrollkomiteen. Også SV mener komiteen må se på saken, men ønsker primært en uavhengig gransking.  – Som del av et arbeid for å gå i gang en slik gransking, er vi åpen for en eventuell undersøkelse i komiteen, skriver Audun Lysbakken i en tekstmelding.  Om partiene får med seg flere, er ikke kjent. – Vi har ikke tatt stilling til det ennå, svarer Venstres Grunde Almeland til NTB. Spiller inn spørsmål Aydar vil legge fram en liste på åtte spørsmål. Hovedtrekkene er følgende: Støre avviste gransking Statsminister Jonas Gahr Støre (Ap) avviste at det er aktuelt med en ekstern gransking da han ble spurt om dette etter at reindriftsavtalen mellom partene forelå. Han var opptatt at man må ta lærdom av saken. – Jeg ser ikke for meg at vi at vi skal ha noen ekstern gransking av dette, men at vi har en ordentlig gjennomgang og gjerne diskusjoner her i Stortinget, det er jeg for, sa han til NRK. – Må undersøkes grundig Rødt mener imidlertid det er naturlig og viktig at man får på plass en grundig gransking. – Fosensaken har vært preget av statlig arroganse mot samene og brudd med allmenne rettsstatsprinsipper og forvaltningsskikk, sier Aydar. – Jeg mener det er helt sentralt at vi undersøker saken grundig, slik at vi kan sikre at lignende menneskerettighetsbrudd aldri skjer igjen, tilføyer hun. Hun synes det er et paradoks at samiske ungdommer må møte i tingretten etter å ha nektet å godta foreleggene de fikk etter demonstrasjonene.
Rødt vil ha en gjennomgang i Stortingets kontrollkomité etter menneskerettighetsbruddet på Fosen.  Seher Aydar fra Rødt stiller åtte spørsmål til regjeringen, blant annet om uavhengig gransking og statens skatteinntekter fra vindkraftanleggene.  Statsminister Jonas Gahr Støre sikter ikke etter ekstern gransking, men er åpen for diskusjon i Stortinget.